**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

Ponuky uchádzačov sa vyhodnocujú na základe Najlepšieho pomeru ceny a kvality, a to na základe nasledovných kritérií:

**1. Celková cena za predmet zákazky v eur s DPH** (ďalej len „Cena“) s váhou 85 % (85 bodov)

**2. Lehota dodania automobilov od účinnosti kúpnej zmluvy v dňoch** (ďalej len „lehota dodania automobilov“) s váhou 15 % (15 bodov)

Cena je definovaná ako súčet súčinov jednotkových cien (JC) a počtu jednotlivých položiek podľa hárku „štruktúrovaný rozpočet“ v prílohe č. 1 výzvy na predkladanie ponúk. **Hodnota, ktorá bude predmetom hodnotenia je uvedená v bunke F4 hárku „štruktúrovaný rozpočet“ prílohy č. 1 výzvy na predkladanie ponúk.** Ceny sa predkladajú s presnosťou na 2 desatinné miesta.

Navrhovaná lehota dodania nesmie byť dlhšia ako lehota uvedená v bode 7 výzvy na predkladanie ponúk.

**Ponuky sa vyhodnotia podľa jednotlivých kritérií.**

Hodnotenie Ceny:

Maximálny počet 85 bodov sa pridelí ponuke uchádzača s najnižšou Cenou. Pri ostatných ponukách sa počet bodov určí úmerou, t. j. počet bodov sa určí ako podiel najnižšej navrhovanej Ceny a navrhovanej Ceny príslušnej vyhodnocovanej ponuky prenásobený maximálnym počtom bodov 85 za toto kritérium. Počet bodov sa zaokrúhli na 2 desatinné miesta.

Hodnotenie lehoty dodania automobilov:

Dni sa predkladajú s presnosťou na celé čísla.

Maximálny počet 15 bodov sa pridelí ponuke s najkratšou lehotou dodania automobilov. Pri ostatných ponukách sa počet bodov určí úmerou, t.j. počet bodov sa určí ako podiel najkratšej navrhovanej lehoty dodania automobilov a navrhovanej lehoty príslušnej vyhodnocovanej ponuky prenásobený maximálnym počtom 15 bodov pre toto kritérium. Počet bodov sa zaokrúhli na 2 desatinné miesta.

Upozornenie: Pre účely hodnotenia ponúk podľa kritéria lehota dodania automobilov nebude zohľadňovaný návrh na plnenie tohto kritéria väčší ako 120 dní a menší ako 30 dní. Tzn., že uchádzač návrh na plnenie kritéria lehota dodania automobilov môže byť v intervale od 30 do 120 dní. Návrh na plnenie kritéria lehota dodania automobilov väčší ako 120 dní znamená nesplnenie požiadaviek na predmet zákazky. Návrh na plnenie kritéria menší ako dní ako 30 dní bude pre účely hodnotenia ponúk upravený na 30 dní. V elektronickom formuláre na vypĺňanie návrhu na plnenie kritéria lehota dodania automobilov v systéme JOSEPHINE nie je možné vyplniť hodnotu menšiu ako 30 a väčšiu ako 120.

Pri každom uchádzačovi sa počty bodov, ktoré získal na jednotlivé kritériá, spočítajú.

Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky počtu (súčtu) bodov za jednotlivé kritériá. Na prvom mieste poradia sa umiestni tá ponuka, ktorá bude mať najviac bodov sa všetky kritériá. Úspešným sa stane uchádzač, ktorého ponuka bude mať najviac bodov sa všetky kritériá.

**Návrh na plnenie kritérií**

Uchádzač vyplní hárok „štruktúrovaný rozpočet“ v prílohe č. 1 výzvy na predkladanie ponúk a predloží ho v ponuke a zároveň vyplnení ceny položiek v elektronickom ponukovom formulári v systéme JOSEPHINE. Ceny a dni v elektronickom ponukovom formulári v systéme JOSEPHINE a ceny v hárku „štruktúrovaný rozpočet“ v prílohe č. 1 výzvy na predkladanie ponúk musia byť samozrejme rovnaké. V prípade rozdielu platia údaje uvedené v elektronickom ponukovom formulári v systéme JOSEPHINE.